Държавен вестник, бр. 42, 2010 г., стр. 7

БРОЙ  42	
Д Ъ Р Ж А В Е Н  В Е С Т Н И К 	
СТР.  7  
от 2007 г. на КС по к. д. № 8 от 2007 г.). Той 
се приема не въз основа и в изпълнение на 
закона, а на самата Конституция на едно гла-
суване. Като особен нормативен акт от висок 
ранг ПОДНС не е закон по смисъла на чл. 86, 
ал. 2 КРБ, но има нормативно действие по 
смисъла на чл. 86, ал. 2 от Конституцията и е 
задължителен за всички.
Нормативният характер на ПОДНС се при-
знава в правната теория и практика. В системата 
на правните актове той заема едно от важните 
места като източник на конституционното право. 
Неговата роля и предназначението му могат да 
се изяснят, като се държи сметка за правната 
му същност и неговата задължителна сила.
Изменения в ПОДНС се правят с норма-
тивни решения. Народното събрание приема 
и решения по дейности, които нямат нормо­
творчески характер. По принцип решенията 
имат ненормативен характер и са ненорма-
тивни актове, но в малък на брой случаи се 
приемат и нормативни решения. С такъв акт 
се прави промяна в ПОДНС, което е рядкост 
в парламентарната практика. Декларациите и 
обръщенията не са правни актове на Народ-
ното събрание. Следователно от категорията 
„и другите актове на НС“ възможен предмет 
на нормен контрол остават ПОДНС (чл. 73 от 
КРБ) и решенията на НС.
Законът е един от най-важните актове, 
който се създава в Народното събрание. Като 
юридически акт той се определя и отгранича-
ва от останалите нормативни актове и чрез 
своята висша юридическа сила. Това важи и 
за ПОДНС, който се характеризира с това, че 
също е акт на Народното събрание и може да 
бъде създаден единствено от него. Това определя 
една от съществените връзки между закона и 
правилника. И двата акта са от компетентност 
на НС. Както законът, така и ПОДНС не могат 
да бъдат отменени, изменени или допълнени 
освен от НС. Юридическата сила и на двата 
акта не зависи от актове на други органи освен 
от Конституцията. Сходството между двата акта 
се определя и от нормативното им съдържа-
ние. И законът, и правилникът са нормативни 
актове. Общите черти между тях водят до 
това, че в някои страни вместо с правилник 
организацията и дейността на парламента се 
уреждат със закон.
Независимо от приликите между закона и 
ПОДНС това са различни по своята форма 
и съдържание юридически актове. Наред с 
приликите между тях съществуват и различия, 
свързани с формата, което ще рече реда за съз-
даването им. Има разлика и относно тяхното 
съдържание, както и мястото им в правната 
система на страната. Между закона и ПОДНС 
има различия, които се отнасят до кръга на 
обществените отношения, предмет на регулира-
не, както и до субектите на правоотношенията. 
Със закон се уреждат най-важните области на 
държавния и обществения живот в страната. 
Нормите на закона нямат производен характер, 
не се издават въз основа на правила за поведе-
ние от по-горна степен с цел да ги доразвият 
или конкретизират. Законовата норма подлага 
на първично уреждане съответните обществени 
отношения. Закон може да бъде издаден, ко-
гато е необходимо да бъдат уредени „основни 
обществени отношения, които се поддават на 
трайна уредба“ (чл. 3, ал. 1 от Закона за нор-
мативните актове). Това не важи за правилник 
по прилагането на закон, но важи за ПОДНС. 
С него се регулират по-тесен и специализиран 
кръг обществени отношения, които са свързани 
с организацията и дейността на НС, с неговите 
органи и с правното положение на народните 
представители. ПОДНС урежда материя, ко-
ято е свързана с НС, а това означава, че при 
очертаване на разликата между двата акта 
съществено значение имат видът и кръгът на 
обществените отношения, които са предмет на 
правна регламентация от тези два вида актове.
Правилникът за организацията и дейността 
на Народното събрание съдържа редица раз-
поредби, които се отнасят до законодателния 
процес. Те регулират реда, който трябва да се 
спазва при осъществяване на законодателната 
дейност. Всеки приет от НС закон трябва да бъде 
създаден по реда, определен от Конституцията 
и ПОДНС, които уреждат въпроса на колко 
четения да бъде приет законът, обсъждането 
му от постоянните комисии и др. Доколкото 
законът се създава и приема в съответствие с 
правилата, уредени в ПОДНС, се установява 
една процедурна зависимост на закона спрямо 
ПОДНС.
И накрая различия съществуват и относно 
реда, по който се създава и изменя ПОДНС. 
Правилникът се изработва от НС и то само 
установява реда за работата си, процедурата 
при изработването и гласуването му. Инициа-
тивата за това принадлежи само на народните 
представители. 
По своята правна същност ПОДНС е 
самостоятелен нормативен акт на НС, но 
нормативността на неговите разпоредби е в 
известна степен завоалирана, което е присъ-
що на конституционноправните норми. Като 
нормативен акт правилникът разкрива близост 
със законите, които също имат нормативен ха-
рактер и също са актове на НС. Между закона 
и ПОДНС съществува близост, но въпреки 
това те са актове с различна правна природа. 
Правилникът е нормативен акт и това опреде-
ля една от съществените страни на сходството 
между тях. Те са от компетентност на един 
и същи орган, а най-съществената разлика 
между закона и ПОДНС се отнася до кръга 
от обществени отношения, предмет на регла-
ментация, и на второ място, до субектите на 
правоотношението, които възникват. Субектите 
на правоотношенията разкриват особености,